S-256/2013

Mál þetta, sem dómtekið var í dag, er höfðað með ákæru, útgefinni 16. apríl 2013, á hendur O-kk-þgf Þ-kk-þgf J-kk-þgf, kt. 000000-0000, Álftamýri 8, Reykjavík, fyrir fíkniefnalagabrot, með því að hafa föstudaginn 12. október 2012, í húsnæði að Kársnesbraut 137 í Kópavogi, í vörslum sínum 93 kannabisplöntur og 31,88 g af marijúana, en ákærði hafði um nokkurt skeið fram til þessa dags ræktað greindar plöntur. Efnin og plönturnar fundust við leit lögreglu í húsnæðinu.

Telst þetta varða við 1., sbr. 4. mgr. 2. gr., sbr. 1. mgr. 5. gr. og 6. gr. laga nr. 65/1974 um ávana- og fíkniefni, sbr. og 4. gr. laganna að því er varðar framleiðslu á kannabis, sbr. 1. gr. laga nr. 60/1980 og 1. gr. laga nr. 13/1985, sbr. og reglugerð nr. 233/2001 um ávana- og fíkniefni og önnur eftirlitsskyld efni, sbr. reglugerð nr. 490/2001 og reglugerð nr. 848/2002.

Þess er krafist að ákærði verði dæmdur til refsingar, greiðslu alls sakarkostnaðar og til að sæta upptöku á 93 kannbisplöntum, 31,88 g af marijúana, 3 kolasíum, 6 viftum, 7 LED ljósalömpum, 5 vatnsdælum, rafmagnstöflu, tímarofa og 3 gróðurhúsalömpum samkvæmt heimild í 6. og 7. mgr. 5. gr. laga nr. 65/1974.

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Ákærði er fæddur í desember 1985. Samkvæmt sakavottorði hefur hann frá árinu 2003 átta sinnum sætt refsingu vegna brota gegn lögum um ávana- og fíkniefni, umferðarlögum og vopnalögum. Síðast var ákærði dæmdur 11. febrúar 2013 til 30 daga fangelsisrefsingar vegna umferðar- og fíkniefnalagabrota. Verður refsing því ákveðin sem hegningarauki, sbr. 78. gr. almennra hegningarlaga. Við ákvörðun refsingar verður jafnframt litið til þess að ákærði hefur gengist greiðlega við broti sínu. Þykir refsing ákærða hæfilega ákveðin fangelsi í fangelsi í 30 daga, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Upptæk eru dæmd 93 kannabisplöntur, 31,88 g af marijúana, 3 kolasíur, 6 viftur, 7 LED ljósalampar, 5 vatnsdælur, rafmagnstafla, tímarofi og 3 gróðurhúsalampar, samkvæmt lagaákvæðum sem í ákæru greinir.

Ákærði greiði þóknun skipaðs verjanda síns, A-kk-ef K-kk-ef F-kk-ef hdl., vegna vinnu á rannsóknarstigi málsins og við meðferð þess fyrir dómi, 87.850 krónur að meðtöldum virðisaukaskatti. Ákærði greiði 351.614 krónur í annan sakarkostnað.

Af hálfu ákæruvaldsins flutti málið J-kk-nf S-kk-nf H-kk-nf aðstoðarsaksóknari.

R-kvk-nf H-kvk-nf héraðsdómari kveður upp dóminn.

D ó m s o r ð :

Ákærði, O-kk-nf Þ-kk-nf J-kk-nf, sæti fangelsi í 30 daga, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Upptæk eru dæmd 93 kannabisplöntur, 31,88 g af marijúana, 3 kolasíur, 6 viftur, 7 LED ljósalampar, 5 vatnsdælur, rafmagnstafla, tímarofi og 3 gróðurhúsalampar.

Ákærði greiði málsvarnarþóknun skipaðs verjanda síns, A-kk-ef K-kk-ef F-kk-ef hdl., 87.850 krónur og 351.614 krónur í annan sakarkostnað.

R-kvk-nf H-kvk-nf